《三月八日百五节林敬舆携酒约盛元仁戴帅初方》
元代·方回

暮年无不与心违，节物过从事总非。
何处青梅尝煮酒，谁家红总试单衣。
半酣便合拿舟去，骤热犹容借扇归。
忽忆向来独立处，雪天閒看白鸥飞。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。